કાશ્મીર ઘાટીમાં ત્યાંના મુસ્લિમ બિરાદરોની જે કોઈ વાજબી કઠિનાઈઓ અને સમસ્યાઓ છે, તેને માટે આજદિન સુધીના તમામ મુસ્લિમ મુખ્યમંત્રીઓ જ જવાબદાર છે ! તો પછી તેઓનાં પાપોની સજા બિનમુસ્લિમોએ શા માટે ભોગવવી પડે ? ભારતીય રાષ્ટ્ર-રાજ્ય વિરુદ્ધ જંગે ચઢેલા બુરહાન વાણી-એ મવાલી આતંકીને હીરો ગણનાર એ સ્પષ્ટતા કરે કે, બુરહાન વાણી કઈ રીતે ‘ઇન્સાનિયત, જમ્મુરિયત, કાશ્મીરીયત’નું પ્રતીક હોઈ શકે ? બુરહાન વાણીને વળી કાશ્મીરની ભવ્ય પરંપરા, તેની સંસ્કૃતિ, ભાષા સાથે શું લેવા-દેવા ? આતંકી બુરહાન વાણી માત્ર ભારતથી અલગ આઝાદ કાશ્મિર નહોતો ઈચ્છતો. તવલીનસિંઘ કહે છે તેમ, "એ તો કાશ્મિર ઘાટીમાં ઇસ્લામિસ્ટ શાસન સ્થાપવા માંગતો હતો. જેમને આઈડિયા ઑફ ઇન્ડિયા પસંદ ન હોય, તેઓ કાશ્મિર બહાર જઈ શકે છે,. પરંતુ કાશ્મિર ઘાટી તો ભારતમાં જ રહેશે !